Tirkšlių širdžių koplytstulpis

thumb

Tirkšlių širdžių koplytstulpis (dar vadinamas Penkių širdžių koplytstulpiu arba Penkiolikos širdžių koplytstulpiu) – koplytstulpis Tirkšlių miestelio (Mažeikių rajonas) centre, S. Dariaus ir S. Girėno gatvėje, miestelio aikštės pakraštyje.Penkių širdžių koplytstulpis. PamatykLietuvoje.lt (tikrinta 2022-04-09). Koplytstulpis baltas, mūrinis, tinkuotas, apie 8 m aukščio, pasibaigia geležiniu kryžiumi. Jo viršuje yra nedidelė, keturkampė, vertikalių formų koplytėlė, imituojanti portiką. Apvaliąją dalį iš trijų pusių puošia ryškiai raudonų penkių širdžių eilės.„Penkių širdžių“ koplytstulpis Tirkšliuose. Turizmogidas.lt (tikrinta 2022-04-09). Pastogę laiko keturi mūriniai stulpeliai. Koplytstulpio trijuose šonuose yra po penkias įdubusias raudonai dažytas širdis. Koplytstulpio architektūrai įtakos turėjo ankstyvasis barokas, jo leitmotyvas pasirinktas ir Tirkšlių herbe.

 Istorija 
Minimos dvi Penkių širdžių koplytstulpio pastatymo datos: 1676 m., kai kurie šaltiniai nurodo 1867 m. datą. Istoriko Povilo Šverebo teigimu, tiek jo pastatymo data, tiek tikslas tebėra nežinomi. Anot jo, kaip galima spręsti iš koplytstulpio formos, jis negalėjo būti pastatytas 1676 m., tai tikrai esąs XIX a. pabaigos statinys.„Penkios Tirkšlių širdys – kančios ar meilės ženklas?“. Santarvė. Nuoroda tikrinta 2022-04-09. 1981 m. koplytstulpis restauruotas pagal architekto V. Žemkalnio projektą. 2005 m. įrašytas į Lietuvos Respublikos kultūros paveldo objektų registrą.Janina Sribaliutė. Penkios Tirkšlių širdys – kančios ar meilės ženklas? 2016-11-19, Santarve.lt (tikrinta 2022-04-09).

 Padavimai 
Apie koplytstulpio atsiradimą yra daug padavimų. Viename jų teigiama, kad koplytstulpį pastačiusi Važinskienė savo sūnaus, kurį pakorė švedai, atminimui, 1667 m. Kitame padavime menama, kad švedams puolant žemaičius, Tirkšlių savininkas ir Apuolės pilies gynėjas Važinskis buvo išvykęs į apylinkes telkti kariuomenės. Švedai atvykę į Tirkšlius ir pradėję Važinskio ieškoti. Juos pamačiusi Važinskienė su 4 vaikais pasislėpusi viename iš trijų dvaro požeminių urvų. Švedai įsiveržę, bet nieko neradę. Sugavę sargą (tarną), klausinėję, kur yra dvarininkas ir jo šeima. Tačiau sargas neišdavęs ir slėptuvės neparodęs. Įpykę švedai nuvedę sargą į miestelio aikštę ir ten jį nužudę. Sugrįžęs namo, Važinskis atradęs visus šeimos narius. Ištikimajam sargui, išgelbėjusiam jo šeimos narių gyvybes, pastatydinęs mūrinį paminklą su 5 raudonomis širdimis. Kitais duomenimis, koplytstulpis pastatytas 1867 m. atminti 15 žuvusių 1863 m. sukilėlių.Tirkšliai – miestelis Mažeikių rajone. Tirksliukc.lt (tikrinta 2022-04-09).Penkių širdžių koplytstulpis Tirkšliuose. Mazeikiai.lt (tikrinta 2022-04-09).

 Šaltiniai 

 Nuorodos 


Kategorija:Paminklai Lietuvoje
Kategorija:Mažeikių rajono paveldas
Kategorija:Tirkšliai